b'\n_START_ARTICLE_\nFriluftsmaleri\n_START_PARAGRAPH_\nFriluftsmaleri (fransk:En plein air, engelsk: alfresco (som p\xc3\xa5 italiensk betyr enten kj\xc3\xb8lig luft eller i kasjotten), beskriver metoden \xc3\xa5 lage et maleri utend\xc3\xb8rs, i motsetning til studio- (atelier-)maleri hvor bare eventuelle skisser ble gjort p\xc3\xa5 stedet._NEWLINE_Kunstnere har til alle tider arbeidet utend\xc3\xb8rs n\xc3\xa5r det falt seg slik, men fra midten av 1800-tallet ble det viktig \xc3\xa5 bruke det naturlige lyset, slik b\xc3\xa5de Barbizon-skolen og impresjonistene mente. Utviklingen av tuber til oppbevaring av farger var et medvirkende moment, siden det sparte kunstnerne for det daglige forberedelsesarbeidet med \xc3\xa5 blande pigment og bindemiddel (linolje) for hver enkelt farge f\xc3\xb8r arbeidet kunne starte._NEWLINE_Det var ogs\xc3\xa5 i samme periode det kombinerte fargeskrin og staffeli ble utviklet. Varianter av dette er fortsatt popul\xc3\xa6re blant dagens friluftsmalere._NEWLINE_Det \xc3\xa5 male utend\xc3\xb8rs f\xc3\xb8rte til at flere kunstnere ble oppmerksomme p\xc3\xa5 lysforhold og fargep\xc3\xa5virkning fra omgivelsene. Siden mange av de store kunstskolene l\xc3\xa5 i bystr\xc3\xb8k, kan \xc2\xabakademibrunt\xc2\xbb skyldes at det innfallende lyset reflektert fra nabolaget og inn vinduene ikke ga mulighet for \xc3\xa5 se fargetoner slik sollyset ute gjorde. En kunstners dr\xc3\xb8mmeatelier i dag vil derfor v\xc3\xa6re preget av \xc3\xb8nsket om at det innfallende lyset kommer fra nord, helst gjennom et takvindu/overlysvindu._NEWLINE_Enkelte steder ble etterhvert mer popul\xc3\xa6re blant kunstnere p\xc3\xa5 grunn av s\xc3\xa6regne lysforhold (og brukbare boforhold), som Fleskum, indre Telemark (Henrik S\xc3\xb8rensen m. fl.) og J\xc3\xa6ren i Norge, Skagen i Danmark, sammen med kyststr\xc3\xb8k fra Nordsj\xc3\xb8en til Middelhavet. Mange steder etablerte det seg kunstnerkolonier og malerskoler med friluftsmaleri som tema._NEWLINE_Den nordiske vinteren ble et problem, som Theodor Kittelsen l\xc3\xb8ste ved \xc3\xa5 f\xc3\xa5 laget et b\xc3\xa6rbart seildukshus med ovn og store vinduer som han fikk b\xc3\xa5ret rundt i terrenget rundt Lauvlia._NEWLINE_Ogs\xc3\xa5 i dag dyrker mange kunstnere friluftsmaleriet.'